钦定古今图书集成/明伦汇编/氏族典/第283卷 > 《廖用贤尚友录》 > 黄宪
## 钦定古今图书集成/明伦汇编/氏族典/第283卷 > 《廖用贤尚友录》 > 黄宪

按《后汉书黄宪传》：“宪字叔度，汝南慎阳人也。世贫贱，
父为牛医。颍川荀淑至慎阳，遇宪于逆旅，时年十四，
淑竦然异之，揖与语，移日不能去。谓宪曰：‘子，吾之师表也’。同郡陈蕃为三公，临朝叹曰：‘叔度若在，吾不敢
先佩印绶矣’。太守王龚在郡，礼进贤达，多所降致，卒
不能屈宪。宪初举孝廉，又辟公府。友人劝其仕，宪亦”
不拒之，暂到京师而还，竟无所就。年四十八终，天下
号曰“征君。”